b'\n_START_ARTICLE_\nStep Back in Time\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbStep Back in Time\xc2\xab\xc2\xa0so oktobra 1992 izdali kot drugi singl s pevkinega tretjega glasbenega albuma, Rhythm of Love. Najprej so nameravali kot drugi singl z albuma izdati pesem\xc2\xa0\xc2\xbbWhat Do I Have to Do?\xc2\xab, vendar so se nazadnje premislili in se raje odlo\xc4\x8dili za pesem\xc2\xa0\xc2\xbbStep Back in Time\xc2\xab. S to pesmijo se je Kylie Minogue prvi\xc4\x8d pri\xc4\x8dela spogledovati z disko glasbo. V pesmi Kylie Minogue kritizira sodobno glasbo in si \xc5\xbeeli, da bi bilo \xc5\xbeivljenje bolj podobno sedemdesetim (\xc2\xbbSpomnite se starih dni/Spomnite se O\'Jaysov\xc2\xab;\xc2\xa0\xc2\xbbRemembering the old days/"Remember the O\'Jays\xc2\xab).\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbStep Back in Time\xc2\xab\xc2\xa0je na britanski glasbeni lestvici zasedla sedmo mesto in tako tamkaj postala velika uspe\xc5\xa1nica. V pevkini rodni Avstraliji je singl debitiral na osmem mestu in se nazadnje povzpel na peto mesto; na petem mestu lestvice je ostal en teden, na lestvici pa je vsega skupaj ostal dvanajst tednov. Pesem je debitirala na petin\xc5\xa1tiridesetem mestu francoske glasbene lestvice, kjer je \xc5\xbee naslednji teden zasedla dvain\xc5\xa1tirideseto mesto. Na francoski lestvici je singl vsega skupaj ostal petnajst tednov._NEWLINE_Pesem drugod po Evropi ni po\xc5\xbeela veliko uspeha. Debitirala je na devetnajstem mestu, naslednji teden padla na dvajseto, potem pa se na lestvico ni ve\xc4\x8d uvrstila. Na nizozemski lestvici je singl po\xc5\xbeel zmeren uspeh; debitiral je na sedeminosemdesetem mestu in se za en teden povzpel na \xc5\xa1estintrideseto mesto. Na novozelandski lestvici je pesem debitirala na \xc5\xa1estintridesetem mestu in se nazadnje povzpela na enaindvajseto. Pesem pa se ni uvrstila na nobeno od ameri\xc5\xa1kih, Billboardovih lestvic.\n_START_SECTION_\nVideospot\n_START_PARAGRAPH_\nV videospotu za pesem\xc2\xa0\xc2\xbbStep Back in Time\xc2\xab\xc2\xa0nastopa Kylie Minogue v razli\xc4\x8dnih kostumih, ki spominjajo na modo iz sedmedesetih, in njeni podobno opremljeni spremljevalni plesalci. Kylie Minogue sama je o pesmi in videospotu dejala:\xc2\xa0\xc2\xbb\'Step back in time\' je pomemben izraz spo\xc5\xa1tovanja glasbi iz sedemdesetih.\xc2\xab\xc2\xa0Pevka in njeni sodelavci so dejali, da je album Rhythm of Love navdihnila glasba iz \xc5\xa1estdesetih in sedemdesetih, kar se je pokazalo tudi v videospotu, ki so ga navdihnili studio 54 in hollywoodske igralke iz tistega obdobja. Frizura, kostumi in na\xc4\x8din li\xc4\x8denja Kylie Minogue so jo navdihnili, da je videospot posvetila glasbi iz tistega leta._NEWLINE_V videospotu, ki so ga posneli v Los Angelesu, Kalifornija, Kylie Minogeu nastopa v zelenem pernatem brezrokavniku, kratkih \xc4\x8drnih hla\xc4\x8dah in prevelikih son\xc4\x8dnih o\xc4\x8dalih. V enem od drugih prizorov se poka\xc5\xbee Kylie Minogue v obleki, ki spominja na stil dru\xc5\xbeine Partridge; skupaj s svojimi spremljevalnimi plesalci ple\xc5\xa1e. Videospot promovira podobo Kylie Minogue kot osebe, ki se veliko zabava in potuje po mestu skupaj s prijatelji, oble\xc4\x8dene v obla\xc4\x8dila iz sedemdesetih.\n_START_SECTION_\nPopularnost\n_START_PARAGRAPH_\nZa\xc4\x8detni uspeh Kylie Minogue na svetovnem glasbenem trgu, predvsem v Evropi, je v devetdesetih upadel, vendar je ostala zelo popularna v svoji rodni Avstraliji in v Zdru\xc5\xbeenem kraljestvu, kjer je ustvarila in posnela ve\xc4\x8dino svojih pesmi._NEWLINE_V Veliki Britaniji naj bi pesem\xc2\xa0\xc2\xbbStep Back in Time\xc2\xab\xc2\xa0ozna\xc4\x8dila za\xc4\x8detek zelo popularnega izpodbijanja njene\xc2\xa0\xc2\xbbbolj odrasle\xc2\xab\xc2\xa0podobe, ki je bila najpopularnej\xc5\xa1a med njenimi najstni\xc5\xa1kimi obo\xc5\xbeevalci. Leta 1990 je glasbena revija Smash Hits, popularna predvsem med najstniki, organizirala podelitev nagrad; \xc4\x8deprav je bila Kylie Minogue v reviji zelo ogla\xc5\xa1evana, je prejela mnogo nagrad za\xc2\xa0\xc2\xbbnajslab\xc5\xa1a\xc2\xab\xc2\xa0dela, med drugim so njen stil ozna\xc4\x8dili za\xc2\xa0\xc2\xbbmodni zlo\xc4\x8din\xc2\xab. \xc4\x8ceprav se njena glasba, ki jo je \xc5\xa1e vedno v ve\xc4\x8dini ustvarjala skupina britanskih tekstopiscev Stock, Aitken & Waterman, ni bistveno spremenila, se je njena podoba tako spremenila, da Kylie Minogue med svojim ciljnim ob\xc4\x8dinstvom ni bila ve\xc4\x8d tako popularna.'